ژاپونیانین آتامی شهرینده باش وئرن تورپاق سوروشمه‌سی نتیجه‌سینده تخمینن 80 یاشاییش ائوی‌نین داغیلدیغی احتیمال ائدیلیر.
طبیعی فلاکتین ووردوغو زیانین دقیق میقیاسینی قیمتلندیرمک هله چتین‌دیر.
آتامی شهر رهبرلیگی قئید ائدیر کی، سوروشمه‌نین باش وئردیگی اراضیده 100-دن 300-ا قدر ائوه موختلیف درجه‌ده زیان دییب.
قئید ائدک کی، جولای‌ین 3-و ژاپونیانین آتامی شهرینده تورپاق سوروشمه‌سی باش وئریب. طبیعی فلاکت نتیجه‌سینده 2 نفر هلاک اولوب، تخمینن 20 نفر ایتکین دوشوب.
بیلدیریلیر کی، اؤتن گون آخشام ساعات‌لاریندا قورتاریجیلار سوروشمه زوناسیندا اولان ائولرده 10 ساکینی آشکار ائدیب‌لر. اونلارین حیاتی اوچون تهلوکه یوخ‌دور.
معلوماتا اساساً، ایتکین دوشن‌لرین آختاریشی اوزره عملیات داوام ائدیر.
